ปลัด ศธ.ย้ำทำงานเป็นทีมเห็นผล 6 เดือน
สุเทพ รุกเดินหน้านโยบายว่าการ สุภัทร จี้อุดมฯ ลุยยุทธศาสตร์ 4.0,ดร.ชัยพฤกษ์ เสรีรักษ์ ปลัดกระทรวงศึกษาธิการ เปิดเผยภายหลังเข้ารับตำแหน่งวันแรกว่า จะดึงงานที่เป็นนโยบายรัฐบาลและกระทรวงศึกษาธิการ (ศธ.) เด่นๆกว่า 20 เรื่องมาขับเคลื่อน และจะหาแนวทางช่วยเหลือโรงเรียนเอกชนขนาดเล็กไม่ให้ต้องปิดตัว ตั้งเป้าว่าเร่งดำเนินงานต่างๆให้เห็นผลใน 6 เดือน ส่วนงานที่เป็นภารกิจของหน่วยงานในการดูแลของ สป. ได้แก่ สำนักงานคณะกรรมการข้าราชการครูและบุคลากรทางการศึกษา (ก.ค.ศ.) สำนักงานคณะกรรมการส่งเสริมการศึกษาเอกชน (สช.) และสำนักงาน กศน. จะให้ดำเนินการไปตามภารกิจ โดยกำหนดตัวชี้วัดความสำเร็จของงาน หรือเคพีไอ 3 เดือน 6 เดือน และมีระบบติดตามต่อเนื่อง ที่สำคัญเน้นทำงานเป็นทีม หากงานไม่เดินต้องถือเป็นความรับผิดชอบร่วมกัน,ด้าน ดร.สุเทพ ชิตยวงษ์ เลขาธิการคณะกรรมการการอาชีวศึกษา กล่าวว่า ได้ให้ผู้บริหารสำนักงานคณะกรรมการการอาชีวศึกษา (สอศ.) ให้ความสำคัญกับนโยบายที่ รมว.ศธ.มอบให้อาชีวะเป็นหน่วยงานที่ขับเคลื่อนงานเร่งด่วนตามนโยบายรัฐบาล แนวทางการทำงานของตนคือเน้นทำงานเป็นทีม สื่อสารกันให้รอบด้าน และพัฒนาต่อยอดงานครีเอทีฟ ที่ผ่านมา ดร.ชัยพฤกษ์ได้วางกรอบทำงานดีอยู่แล้ว ตนจะเข้ามาเพิ่ม เติมงานที่ รมว.ศธ.มอบหมาย จึงขอให้ ผอ.สำนัก และที่ปรึกษา สอศ.ไปพิจารณาว่ามีสิ่งใดที่เป็นปัญหาจะได้เสริมประสิทธิภาพ,ขณะที่ ดร.สุภัทร จำปาทอง เลขาธิการคณะกรรมการการอุดมศึกษา ให้สัมภาษณ์หลังมอบนโยบายให้กับผู้บริหารและบุคลากรสำนักงานคณะกรรมการ การอุดมศึกษา (สกอ.) ว่า จะสานงานต่อโดยนำนโยบาย รมว.ศธ.ไปสู่แนวปฏิบัติให้เห็นผลภายใน 3 เดือน และจะสนับสนุนบทบาทมหาวิทยาลัยในการขับเคลื่อนยุทธศาสตร์ประเทศไทย 4.0 การผลิตบัณฑิตสนองตลาดแรงงาน โดยเฉพาะด้านวิศวกรรม เพื่อสนองตอบการพัฒนาประเทศด้านระบบรางและสนับสนุนงานด้านเศรษฐกิจดิจิทัล.
ดร.ชัยพฤกษ์ เสรีรักษ์ ปลัดกระทรวงศึกษาธิการ เปิดเผยภายหลังเข้ารับตำแหน่งวันแรกว่า จะดึงงานที่เป็นนโยบายรัฐบาลและกระทรวงศึกษาธิการ (ศธ.) เด่นๆกว่า 20 เรื่องมาขับเคลื่อน
ชัยพฤกษ์ เสรีรักษ์,นโยบายรัฐบาล,กระทรวงศึกษาธิการ,สุเทพ ชิตยวงษ์,อาชีวศึกษา,หนังสือพิมพ์ไทยรัฐ,ไทยรัฐฉบับพิมพ์